Rea Vaya-busdiens steeds opgeskortFoto: @RashadMia187 op Twitter. “Die Rea Vaya-busdiens is steeds opgeskort terwyl Piotrans, wat die diens bedryf, dissiplinêre aksie neem teen werkers wat nie opgedaag het vir werk nie,” het Benny Makgoga, woordvoerder van die stad, gesê. Makgoga het gesê pendelaars wat geld op hul slimkaarte gelaai het, kan die kaarte as debietkaarte gebruik teen einde ŉ terugbetaling te kry. Nagenoeg 160 Rea Vaya-busbestuurders het Maandag hulle busse verlaat sonder om ŉ verduideliking te verskaf. Dion Makhura, streeksvoorsitter van die munisipale vakbond Samwu, het vroeër gesê die vakbond wil met die departement van vervoer vergader. “Daar is baie uitstaande kwessies. Vir nou gaan ons nie dié kwessies in die openbaar bekend maak nie. Piotrans wil met niemand vergader nie. Hulle moet met ons vergader sodat die bestuurders kan sê wat hulle pla. Die departement van vervoer moet ŉ vergadering fasiliteer,” het Makhura gesê.